Ég er búinn að liggja á fjögurra stjarna hóteli meira og minna síðan síðast . Gott rúm . Ég væri alveg til í að tékka á þessu aftur . Ég passaði mig eins og ég gat á því að hafa ekkert samband við strákana meðan á dvölinni stóð . Robert skrapp og hitti vini sína í Bonn og kom frekar hress til baka í dag . Agnes hafði ferjað eins og eina Skálmaldar-hettupeysu hingað handa Marci , hann tók brosandi við henni og klæddist hið snarasta . Aukapar af grifflum frá mömmu rataði strikbeint á loppurnar á Flexa , og svo höfðu þær auðvitað komið með fullt af nammi og búsi og Brennivíni og hákarli og allskonar . Við reyndum af veikum mætti að greina vandann er mistókst herfilega . Túrmanagerinn hann Tibor er líka gítar-tekk Svissana og við bárum upp við hann um daginn hvort hann myndi kíkja á vandann . Hann tók sérlega vel í það og gekk í verkið í dag . Eftir þessa greiningu fékk ég vitrun . Böbbi er með varagítar með sér , Gibson Les Paul Custom ’ 87 sem er í minni eigu . Tímabundin lausn , en lausn engu að síður . Og svo kom sándtékk . Fullt af fólki saman komið sem við náðum ágætlega á okkar band og mikil stemning . Þeir hafa stutt duglega við bakið á Jóni Geir undanfarið og skemmtilegt að tengja andlit við alla bjúrókrasíuna . Ég átti nú ekki langt spjall við hann en þeim Jóni kom mjög vel saman . Næs strákur . Beisik er best . Við áttum reyndar að fá diska líka en þeir töfðust víst í tollinum . Við spilum í Prag á morgun og þangað er langt . Mjög langt . Kannski ellefu tíma akstur . Núna er það spjall , smá fyllerí , íslenskt nammi og stuð sem ég tek þátt í þegar ég hætti þessu pikki hérna . Nú legg ég frá mér tölvuna og drekk þar til ég velt í koju . Engar fjórar stjörnur hér lengur . Meistaralegt dagsins : Hlutir á hóteli . Sköll dagsins : Að kveðja . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .